સારાંશ માટે દસ્તાવેજ: આ ગોળીબારમાં ભારતીય મૂળના છ લોકોના મૃત્યુ થયા હોવાના પ્રાથમિક અહેવાલો મળી રહ્યાં છે. બીબીસીએ ન્યૂઝીલૅન્ડ સ્થિત ભારતના હાઇકમિશ્નર સંજીવ કોહલી સાથે વાતચીત કરી હતી.

તેમણે જણાવ્યું કે ક્રાઇસ્ટચર્ચમાં 30,000 લોકો ભારતીય મૂળના છે. ક્રાઇસ્ટચર્ચને લોક કરી દેવામાં આવ્યું છે અને સત્તાવાર આંકડો નથી મળ્યો પરંતુ, દવાખાને સંપર્ક કરી રહ્યાં છીએ, લોકોના ફોન આવી રહ્યાં છે અને હેલ્પલાઇન નંબરને આધારે અમારી પાસે જે બિનસત્તાવાર માહિતી મુજબ ભારતીય મૂળના છ લોકોના મૃત્યુ થયા હોવાની શકયતા છે. 

મૃત્યુ પામેલા લોકોમાં બે હૈદરાબાદના, એક ગુજરાતથી અને એક પૂણેથી હોવાની શક્યતા છે. જોકે, આ બાબતે ન્યૂઝીલૅન્ડે હજી અધિકૃત જાહેરાત કરી નથી. 

સ્થિતિ ક્યારે સ્પષ્ટ થશે એ અંગે કોહલીએ કહ્યું કે આ અંગે અમે વિદેશ મંત્રાલય સાથે સતત સંપર્કમાં છીએ અને આ માહિતીને અધિકૃત કરતા હજી વાર લાગશે. 

આઆ ઘટનાની ભારતીયો પર શું અસર પડી છે તે અંગે કોહલી જણાવે છે કે ભારતીય સહિત સમગ્ર ન્યૂઝીલૅન્ડ આ ઘટનાથી સ્તબ્ધ છે. 

બાંગ્લાદેશની ક્રિકેટ ટીમ ન્યૂઝીલૅન્ડના પ્રવાસે હતી અને તેઓ મસ્જિદમાં પ્રવેશે એ પહેલાં જ હુમલો થયો હતો. આ પ્રવાસ રદ કર્યો હોવાનું ખેલાડીઓએ ટ્વિટરના માધ્યમથી જણાવ્યું હતું.

પોલીસ કમિશનર માઇક બુશે પત્રકાર પરિષદમાં જણાવ્યું કે હુમલાની ઘટના બાદ ત્રણ પુરુષો અને એક મહિલાની અટકાયત કરાઈ છે.

ન્યૂઝીલૅન્ડનાં વડા પ્રધાન જૅસિંડા અર્ડર્ને મૃતકોની પુષ્ટિ કરતાં શુક્રવારને પોતાના દેશ માટે 'કાળો દિવસ' ગણાવ્યો છે. 

તેમણે જણાવ્યું કે આ મામલે એક મહિલા સહીત ચાર લોકોની ધરપકડ કરવામાં આવી છે. 

વડા પ્રધાને કહ્યું કે, "ક્રાઇસ્ટ ચર્ચ આ પીડિતોનું ઘર હતું. આમાંથી ઘણી લોકોનો જન્મ અહીં જ થયો હતો, ઘણા લોકો માટે ન્યૂઝીલૅન્ડ તેમનો મનપસંદ દેશ હતો."

દેશનાં પ્રથમ વડા પ્રધાને દેશના નામે આપેલાં સંદેશમાં કહ્યું હતું, "હું તમને કહી શકું છું કે ન્યૂઝીલૅન્ડ માટે આ કાળા દિવસોમાંનો એક છે."

ન્યૂઝીલૅન્ડના પોલીસ કમિશનર માઇક બુશે કહ્યું કે આ મામલામાં ચાર શકમંદોની ધરપકડ કરવામાં આવી છે. 

તેમાં ત્રણ પુરુષો અને એક મહિલાઓ છે. હજી એવું ન કહી શકાય કે ખતરો ટળી ગયો છે.

28 વર્ષનો હુમલાખોર

ઑસ્ટ્રેલિયાના વડા પ્રધાન સ્કૉટ મૉરિસને પુષ્ટિ કરી કે હુમલાખોરોમાથી એક 28 વર્ષનો ઑસ્ટ્રેલિયન નાગરિક છે.

તેમણે હુમલાખોરને 'અતિ દક્ષિણપંથી આતંકવાદી' ગણાવ્યો છે. 

તેમણે કહ્યું, "આ ઘટના આપણને જણાવે છે કે હંમેશાં આપણી વચ્ચે...\nદસ્તાવેજની સમાન ભાષામાં સારાંશ:
ન્યૂઝીલૅન્ડમાં ક્રાઇસ્ટચર્ચ સ્થિત મસ્જિદ પાસે ગોળીબાર થયો છે, જેમાં 49 લોકોનાં મૃત્યુ થયાં હોવાનું તથા 20 લોકો ગંભીર રીતે ઈજાગ્રસ્ત થયા છે.